cyanic-selkie/wikianc huggingface dataset:
Liam Kirk
Seuraura
Kirk on luonut juniori-uransa Sheffieldissä. Juniorivuosiensa alussa hän harjoitteli todella vähän, sillä hänen joukkueensa harjoitteli vain kerran viikossa. Kirk unelmoi pelaamisesta Steelers-joukkueessa ja harjoitteli omatoimisesti rullaluistimilla. Hän toimi kaudella 2014–2015 Sheffield Rapiersin C-nuorten kapteenina. Kaudella 2015–2016 Kirk voitti koko Englannin B-nuorten sarjan piste- ja maalipörssin tehoilla 60+38=98. Hän voitti kauden päätteeksi sarjan mestaruuden. Kirk pelasi ensi kertaa samalla kaudella vain 15-vuotiaana miesten peleissä. Hän pelasi Ison-Britannian toiseksi korkeimmalla sarjatasolla EPIHL-liigan Sheffield Steeldogsissa 15 runkosarja- ja kaksi pudotuspeliottelua sekä sarjatasoa alempana NIHL-liigan Sheffield Spartansissa seitsemän runkosarjaottelua.
Vakosametti
Vakosametti on valmistettu tiheänukkaisesta puuvillakankaasta tai jostain muusta tekstiilikuidusta, esimerkiksi villasta. Se on lämmin ja kestävä kangas, jota käytetään muun muassa housuissa ja takeissa. Kankaan englanninkielisen nimen corduroy on väitetty tulevan ranskan kielen sanoista "corde du roi" (kuninkaan kangas), mutta tämä on harhaluulo.
Liam Kirk
Seuraura
Maaliskuussa 2016 Kirk teki kolmivuotisen oppisopimuksen Sheffield Steelersin EIHL-joukkueen kanssa. Hän pelasi joukkueessa kaudella 2016–2017 19 runkosarja- ja kahdeksan Challenge Cupin ottelua tehden kaksi maalia. Kirk pelasi vain 16-vuotiaana myös yhden ottelun Mestarien liigassa liigan avauskierroksella 20. elokuuta 2016 vieraissa itävaltalaista EC Salzburgia vastaan, mikä oli hänen ensimmäinen pelinsä miesten pääsarjassa. Kirk merkittiin Steelersin ylimääräiseksi hyökkääjäksi. Ensimmäisen miesten pääsarjamaalinsa hän teki Challenge Cupissa 29. lokakuuta 2016 Coventry Blazea vastaan. Suurimman osan kaudestaan Kirk pelasi lainalla EPIHL-liigan Sheffield Steeldogsissa, jonka toiseksi paras pistemies hän oli Arnoldas Bosasin jälkeen tehoilla 20+25=45.
Vakosametti
Kapeavakoista vakosamettia kutsutaan nimellä manchester, leveää nimellä genovanvakosametti. Vakosametin aiempia Suomessa käytettyjä nimityksiä tai sitä muistuttavia kangaslajeja ovat genuacord, korderoj, kudesametti, pesusametti ja manchester tai manchestersametti.
Liam Kirk
Seuraura
Kauden 2017–2018 Kirk pelasi kokonaan Sheffield Steelersin EIHL-joukkueessa, jossa hän teki 52 runkosarjaottelussa tehot 9+7=16 ja yhdeksässä Challenge Cupin ottelussa yhden syöttöpisteen. Kirk edusti joukkuetta kauden aikana myös Continental Cupissa. Tuolla kaudella myös pelaajatarkkailijat alkoivat kiinnittää huomiota Kirkiin, ja sen myötä hän alkoi myös unelmoida pelaamisesta NHL:ssä.
Arizona Coyotes varasi Kirkin seitsemännellä kierroksella 189. pelaajana NHL:n varaustilaisuudessa 2018. Hänestä tuli kaikkien aikojen ensimmäinen Englannissa varaushetkellä pelannut pelaaja, joka oli myös pelannut koko uransa siihen asti Englannissa. Kirkia aiemmin Isossa-Britanniassa kiekko-oppinsa saaneista pelaajista on varattu vain skotlantilaiset Tony Hand ja Colin Shields, joista ensimmäisenä mainittu pelasi varaushetkellä kotimaassaan. Syksyllä 2018 Kirk osallistui Coyotesin kehitysleirille. Samana kesänä hänet varasi myös OHL-joukkue Peterborough Petes koko CHL:n varaustilaisuuden yhdeksäntenä pelaajana. Kirk siirtyi joukkueeseen kaudeksi 2018–2019. Hän oli 26 osumallaan Petesin kolmanneksi paras maalintekijä. Kirk teki runkosarjassa kaikkiaan 47 tehopistettä. Kaudella 2019–2020 hän nousi joukkueen varakapteeniksi. Kirk teki 47 runkosarjaottelussa tehot 21+29=50. Maaliskuussa hän palasi Isoon-Britanniaan harjoitellakseen maajoukkueen kanssa.
Lokakuussa 2020 Peterborough Petes lainasi Kirkin toistaiseksi voimassa olevalla sopimuksella Ruotsin kolmanneksi korkeimmalle sarjatasolle HockeyEttan-joukkue Hanhals IF:ään. Helmikuussa 2021 hän palasi kotimaahansa Sheffield Steeldogsin joukkueeseen pelaamaan kolmanneksi korkeinta sarjatasoa NIHL:ää, joka oli kaudella 2020–2021 kuitenkin Britannian korkein pelattava sarjataso EIHL:n ja EPIHL:n peruttua kautensa koronaviruspandemian vuoksi. Keväällä Kirk pelasi Sheffield Steelersin joukkueessa EIHL Series-sarjaa, jonka eniten maaleja tehnyt brittipelaaja hän oli kymmenellä osumallaan. Kirk valittiin myös sarjan parhaaksi brittipelaajaksi.
Kesäkuussa 2021 Kirk teki kolmivuotisen NHL-tulokassopimuksen Arizona Coyotesin kanssa. Hänestä tuli kaikkien aikojen ensimmäinen englantilaissyntyinen ja Englannissa kiekko-oppinsa saanut NHL-sopimuksen tehnyt pelaaja. Kirk aloitti kauden 2021–2022 AHL-joukkue Tucson Roadrunnersissa. Hän pelasi siellä kahdeksan runkosarjaottelua tehopistein 2+1=3, kunnes Kirkin kausi päättyi polvivammaan jo marraskuussa 2021.
Kuntouduttuaan lähes vuoden kestäneestä loukkaantumisistaan marraskuussa 2022 Kirk pelasi yhden ottelun Tucson Roadrunnersin AHL-joukkueesssa, kunnes hänet lähetettiin ECHL-joukkue Atlanta Gladiatorsin vahvuuteen. Kirk pelasi siellä 15 ottelua tehopistein 5+6=11, kunnes joulukuussa Coyotes lainasi hänet loppukauden 2022–2023 kattavalla sopimuksella SM-liigajoukkue Mikkelin Jukureihin. Hän teki liigadebyyttinsä 3. tammikuuta 2023 vieraissa Tapparaa vastaan, jolloin Kirkistä tuli SM-liigan historian kaikkien aikojen ensimmäinen Britanniassa kiekko-oppinsa saanut pelaaja. Ennen häntä britannialaissyntyisistä pelaajista SM-liigassa on pelannut vain Matt Smith Tampereen Ilveksessä vuosina 2000–2002. Kirk sai ottelussa myös syöttöpisteen. Hän pelasi SM-liigassa kaikkiaan 25 runkosarjaottelua tehopistein 7+12=19.
Maajoukkueura
Kirk edusti Britanniaa maailmanmestaruuskilpailuissa vuosina 2019 ja 2021. Hän jakoi seitsemällä osumallaan koko jälkimmäisen turnauksen maalipörssin voiton Kanadan Andrew Mangiapanen kanssa. Alkulohkon ottelussa 26. toukokuuta 2021 Valko-Venäjää vastaan Kirk teki kaksi maalia, kun Britannia voitti ottelun lukemin 3–4. Voitto oli joukkueelle historiallinen, sillä edellisen kerran Britannia oli voittanut ottelun MM-kilpailujen ylimmällä tasolla vuonna 1962. Kirk valittiin joukkueensa ottelun parhaaksi pelaajaksi. Kirk valittiin koko turnauksen tähdistökentälliseen ja valmentajat valitsivat hänet Britannian turnauksen yhdeksi kolmesta parhaasta pelaajasta.
Kirk pelasi myös IA-divisioonan maailmanmestaruuskilpailuissa vuonna 2018, jolloin hän voitti kultaa ja oli nostamassa joukkuetta 25 vuoden tauon jälkeen maailmanmestaruuskilpailujen pääsarjatasolle. Kirk pelasi myös alle 20-vuotiaiden IB-divisioonan maailmanmestaruuskilpailuissa vuonna 2017 sekä IIA-divisioonan maailmanmestaruuskilpailuissa vuosina 2018 ja 2019, joista molemmat turnaukset päättyivät pronssiin. Hän voitti tehoilla 7+7=14 koko vuoden 2018 turnauksen piste- ja maalipörssin sekä jakoi syöttöpörssin voiton Viron Andre Linden ja Etelä-Korean Park Min-kyun kanssa. Kirk valittiin koko turnauksen parhaaksi hyökkääjäksi. Hänellä oli myös turnauksen paras aloitusprosentti (71,43 %). Vuoden 2019 turnauksessa Kirk toimi Britannian kapteenina. Hän voitti tehoilla 5+9=14 koko turnauksen piste- ja syöttöpörssin sekä jakoi maalipörssin voiton joukkuetovereidensa Joshua Wallerin ja Jordan Buesan kanssa. Kirk voitti myös turnauksen tehotilaston lukemalla +8. Hänet valittiin turnauksen parhaaksi hyökkääjäksi ja joukkueensa turnauksen parhaaksi pelaajaksi.
Kirk pelasi myös alle 18-vuotiaiden IIA-divisioonan maailmanmestaruuskilpailuissa vuosina 2016, 2017 ja 2018, joista kahdessa jälkimmäisessä turnauksessa hän toimi Britannian kapteenina. Kirk sijoittui koko vuoden 2017 turnauksen piste- ja maalipörssissä toiseksi edellään vain Romanian Andrei Vasile. Hänellä oli myös turnauksen paras aloitusprosentti (62,75 %). Vuoden 2018 turnaus päättyi kultaan ja sarjanousuun IB-divisioonaan.
Muuta
Kirkin isoveli Jonathan pelaa puolustajana NIHL-joukkue Sheffield Steeldogsissa. Liam Kirk on itse kertonut haluavansa omalla urallaan nostaa jääkiekkotietoisuutta kotimaassaan ja kannustaa nuoria tavoittelemaan unelmiaan.
Timmy ja haltijakummit
Timmy ja haltijakummit on amerikkalainen Emmy-palkittu piirrossarja. Sarja alkoi Yhdysvalloissa vuonna 2001 Nickelodeon-kanavalla. Suomessa ohjelmaa esitetään Disney Channel-, Disney XD- ja Nickelodeon-televisiokanavilla.
Tarina
Sarja kertoo 10-vuotiaasta Timmystä, jolla on omat haltijakummit. Timmy pystyy toivomaan haltijakummeilta mitä tahansa, kunhan toive ei riko haltijoiden sääntökirjan sääntöjä. Haltijakummit, Cosmo ja Wanda, ovat kotoisin "Haltijoiden maasta".
Timmyllä on ilkeä lastenvahti nimeltä Vicky. Jotain kamalaa sattuu aina, kun tämä hoitaa Timmyä, mutta Timmyn haltijakummit auttavat kuitenkin usein.
Ormetica chrysomelas
Ormetica chrysomelas on Ormetica-sukuun ja siilikkäät-heimoon (Arctiidae) kuuluva eläinlaji. Tieteellisen nimen sille antoi ensimmäisenä Walker vuonna 1856. Sillä ei ole alalajeja.
My Little Pony: Uusi sukupolvi
My Little Pony: Uusi sukupolvi on kanadalais-irlantilais-yhdysvaltalainen Hasbron My Little Pony -lelusarjan pohjalta tehty tietokoneanimoitu lasten fantasiaelokuva. Elokuvan ovat ohjanneet Robert Cullen ja Jose Ucha, ja se julkaistiin maailmanlaajuisesti Netflix -palvelussa vuoden 2021 syyskuussa.
Elokuva toimii My Little Pony: A New Generation -lelulinjan ja sitä seuraavan tulevan tietokoneanimoidun animaatiosarjan pilottina. Elokuva ja sen hahmot edustavat lelulinjan 5. sukupolvea ja se on suoraa jatkoa My Little Pony: Ystävyyden taikaa -animaatiosarjalle.
Juoni
Elokuva perustuu aikaan monia vuosia Ystävyyden taikaa -animaatiosarjan jälkeen ja sijoittuu samaan Equestrian maailmaan. Equestrian ponilajit yksisarviset, maaponit ja pegasokset ovat eläneet kauan erillään toisistaan. Maaponi Sunny Starscoutin isä Argyle Starshine kertoo tyttärelleen, kuinka aikoinaan Equestrian ponikansat elivät sovussa keskenään. He lähettävät ilmapallolla Sunnyn kirjoittaman kirjeen, jossa he toivottavat yksisarviset ja pegasokset tervetulleeksi kaupunkiinsa Ponipoukamaan.
Vuosia myöhemmin Argyle on menehtynyt ja Sunny jatkaa isänsä jalanjäljissä; hän tekee iskun kaupungissaan olevaan Teknolaukka-turvalaitetehtaaseen ja sabotoi sen johtajan, Phyllis Cloverleafin, tuote-esittelyä julistaakseen ponien välisen ystävyyden merkityksestä. Sunny jää jumiin esiteltävään laitteeseen, mutta hänen lapsuudenystävänsä, kaupungin sheriffi Hitch Trailblazer, pelastaa hänet ja johdattaa ulos tehtaasta. Tämä kehottaa Sunnya lopettamaan, mutta välittömästi Ponipoukamaan ilmestyykin yksisarvinen Izzy Moonbow, mikä saa kaupunkilaiset panikoimaan.
Sunny vie Izzyn kotimajakkaansa ja saa kuulla, etteivät yksisarviset ole kyenneet käyttämään taikuutta vuosikausiin, jolloin he päättävät lähteä kysymään apua pegasoksilta näiden kotikaupungista Viimahuipusta. Hitch lähtee kaksikon perään jättäen apulaissheriffinsä Sproutin, Phyllisin pojan, sijaistamaan häntä. Sprout kuitenkin näkee tilaisuutensa tulleen ja uskottelee kaupunkilaisille heidän olevan vaarassa, nostaen itsensä Ponipoukaman hallitsijaksi ja muuttaa äitinsä tehtaan valmistamaan hyökkäysaseita.
Sunny ja Izzy törmäävät pegasokseen, joka harrastaa salaa lentämistä Viimahuipun ulkopuolella. He jäävät pegasosten vangiksi ja heidät viedään tapaamaan kaupungin kuningatarta Havenia, sekä tämän tyttäriä Zipp Stormia ja Pipp Petalsia, jotka vaikuttavat osaavan lentää ainoina kaupungin asukkaina. Sunny kysyy kuningattarelta taikuudesta, minkä johdosta hänet ja Izzy heitetään tyrmään. Zipp vapauttaa heidät ja kertoo, ettei todellisuudessa kukaan pegasoksista osaa lentää, vaan kuninkaalliset ovat vain esittäneet pystyvänsä siihen leijuen siimojen avulla. Hän näyttää Sunnylle ja Izzylle hylätyn lentoaseman, jonka seinällä olevassa lasimaalauksessa esitellään kaksi maagista kristallia. Sunny päättelee, että taikuuden voi palauttaa liittämällä kristallit yhteen, ja he päättävät hankkia ne takaisin.
Zipp kertoo, että toinen kristalleista on hänen äitinsä kruunussa, joten he päättävät varastaa sen illalla pidettävän Pippin konsertin aikana. He onnistuvat yrityksessään, mutta Sunnyn perään lähtenyt Hitch ilmestyy paikalle aiheuttaen kaaoksen, minkä seurauksena kuninkaallisten huijaus paljastuu. Raivostuneet kaupunkilaiset vangitsevat Kuningattaren ja prinsessat joutuvat pakenemaan Sunnyn mukaan. Myös Hitch liittyy joukkoon.
Izzy kertoo tulleensa Ponipoukamaan löydettyään Sunnyn lapsena kirjoittaman kirjeen. Joukkio lähtee hakemaan kristallia Izzyn kotikaupungista Suitsimetsästä. He naamioituvat yksisarvisiksi ja menevät paikalliseen teehuoneeseen, jossa Sunny joutuu kristallin saadakseen osallistumaan tanssipelikisaan Alphabittle -nimisen yksisarvisen kanssa. Pippin kannustamana Sunny voittaa haasteen, mutta ystävät paljastuvat ja he joutuvat pakenemaan.
Sunny ja Izzy yhdistävät kristallit, mutta mitään ei tapahdu. Pettynyt Sunny eroaa ystävistään ja palaa kotiinsa, josta hän löytää kolmannen puuttuvan kristallin isänsä tekemästä koriste-esineestä. Sunny lähtee kiireesti etsimään ystäviään, mutta hän sekä kaupunkiin palannut Hitch otetaan kiinni ja viedään Sproutin eteen. Sprout on julistautunut Ponipoukaman keisariksi ja esittelee rakennuttamansa sotakoneen, jolla aikoo hyökätä pegasosten ja yksisarvisten kaupunkeihin. Sunny pakenee kotimajakkaansa, jossa hän aikoo yhdistää kristallit siellä olevaan jalustaan, samalla kun Hitch ja Zipp yrittävät pysäyttää sotakoneen. Phyllis astuu poikansa tielle saaden tämän törmäämään majakkaan, joka romahtaa iskun voimasta.
Sunny oivaltaa, ettei taikuuden katoaminen johtunutkaan kristalleista vaan ponikansojen välisen ystävyyden sammumisesta. Sunnyn ystävien ja heidän kohtaamiensa ponien tekemä yhteistyö saa kuitenkin kristallit reagoimaan. Sunny muuttuu hetkellisesti alicorn -olennoksi, siivekkääksi yksisarviseksi, ja taikuus palautuu kaikkialle Equestriaan. Sunny katselee uusien ystäviensä kanssa kuinka ponikansat kohtaavat toisensa ja ystävystyvät keskenään.
Loppuvitsinä elokuvan alussa karanneiden ilmapallojen varaan joutunut Teknolaukan malli palaa takaisin Ponipoukamaan ja säikähtää Sunnyn uusia ystäviä.
Julkaisu
Elokuvan maailmanlaajuinen ensi-ilta Netflixissä oli 24. syyskuuta 2021. Elokuvan piti ilmestyä teatterijulkaisuna vuoden 2021 syyskuussa, mutta sen teatterikierros peruttiin koronaviruspandemian vuoksi.
Elokuvan pohjalta on ilmestynyt YouTubessa julkaistava nettisarja My Little Pony: Kerro tarinasi (engl. Tell your tale), joka alkoi vuoden 2022 huhtikuussa. Syyskuussa 2022 Netflixissä julkaistiin 3D-animoitu piirrossarja My Little Pony: Jätä jälkesi maailmaan (engl. Make your mark).
Richard Wagner (tuomari)
Richard Wagner (s. 2. huhtikuuta 1957) on kanadalainen juristi, joka on toiminut Kanadan 18. ja nykyisenä korkeimman oikeuden puheenjohtajana vuodesta 2017. Hän toimi aiemmin Kanadan korkeimman oikeuden jäsenenä (2012–2017). Hän toimi Kanadan kenraalikuvernöörin sijaisena usean kuukauden ajan vuonna 2021.
Wagner syntyi Montrealissa, Quebecin provinssissa kanadanranskalaiseen katoliseen perheeseen Gisèlen (os. Normandeau) ja entisen kansanedustajan ja senaattorin Claude Wagnerin pojaksi. Hän opiskeli Collège Jean-de-Brébeufissa Montrealissa ennen kuin hän valmistui yhteiskuntatieteiden kandidaatiksi Ottawan yliopistosta vuonna 1978. Hän valmistui oikeustieteen lisensiaatiksi samasta oppilaitoksesta vuonna 1979.
Kanadan korkein oikeus
2. lokakuuta 2012 pääministeri Stephen Harper nimitti Wagnerin Kanadan korkeimpaan oikeuteen korvaamaan eläkkeellä olevan tuomarin Marie Deschampsin. Hänen nimityksensä vahvistettiin 5. lokakuuta 2012.
Pääministeri Justin Trudeau nimitti 12. joulukuuta 2017 Wagnerin Beverly McLachlinin seuraajaksi Kanadan korkeimman oikeuden puheenjohtajaksi.
Kevin Ratcliffe
Kevin Ratcliffe (s. 12. marraskuuta 1960 Mancot, Wales) on walesilainen entinen jalkapalloilija. Ratcliffe oli Evertonin keskuspuolustaja lähes koko 1980-luvun. Ratcliffe oli Evertonin oma kasvatti ja toimi joukkueen kapteenina 23-vuotiaasta alkaen, ja jo vuodesta 1984 myös Walesin jalkapallomaajoukkueen kapteenina. Evertonin toistaiseksi viimeisin suuri menestysjakso osui Ratcliffen aikaan, sillä seura voitti hänen johdollaan Englannin cupin vuonna 1984, Englannin liigan vuosina 1985 ja 1987 sekä Euroopan cupvoittajien cupin vuonna 1985. Hän on siten Evertonin kaikkien aikojen menestyksekkäin kapteeni.
Richard Wagner (tuomari)
Henkilökohtainen elämä
Wagner on roomalaiskatolinen. Wagnerin isä Claude oli myös juristi. Hänen isoisänsä oli saksanjuutalainen maahanmuuttaja, joka oli kotoisin Baijerista. Wagnerilla on kaksi lasta, jotka ovat myös lakimiehiä.
Kevin Ratcliffe
Ratcliffe edusti Walesia 59 A-maaottelussa vuosina 1981–1993 muttei pelannut koskaan jalkapallon arvokisoissa, vaikka hänen johtamaansa maajoukkueeseen kuului useita aikansa suurpelaajia, kuten Neville Southall, Mark Hughes ja Ian Rush.
Ratcliffen auktoriteetti kentällä perustui kovaan pelitapaan. Keskuspuolustajaksi suhteellisen lyhyenä (5'11", n. 180,5 cm) hän ei taistellut ensisijaisesti korkeista keskityspalloista, vaan luotti parhaimmillaan häikäisevään nopeuteensa ja vahvaan taklauspeliin. Pidemmät loukkaantumisjaksot 1980-luvun loppupuolella heikensivät tyypilliseen tapaan hänen nopeuttaan, mistä käytännössä seurasi vähitellen putoaminen huipputasolta. Ratcliffe pelasi Evertonissa eri kilpailuissa yli 500 ottelua (359 liigaottelua), joissa hän teki kaksi maalia. Ironisesti toinen näistä maaleista oli löysä kaukolaukaus paikallisvastustaja Liverpoolia vastaan vuonna 1986. Evertonista lähdettyään Ratcliffe edusti vielä skotlantilaista Dundeeta sekä Englannin liigan Cardiffia, Derbya sekä Chester Cityä. Peliuransa jälkeen hän on toiminut Chester Cityn ja Shrewsbury Townin managerina. Ratcliffe työskentelee nykyisin BBC Walesin urheilutoimituksessa.
Rantasipi
Rantasipi (Actitis hypoleucos) on yleensä noin 20 senttimetriä pitkä, vesistöjen liepeillä pesivä kurppien heimoon kuuluva kahlaaja.
Koko ja ulkonäkö
Sen siipiväli on 35–40 cm, pituus 18–20 cm ja paino 35–85 g. Päältä ja rinnasta lintu on ruskea, alapuolelta valkoinen. Lennossa näkyy valkoinen siipijuova. Ääni on kimakka ’tii-tii-tii’. Laulu on jatkuvaa tiititystä, jolloin lintu lentää matalalla veden yllä väräjävin siivin.
Vanhin suomalainen rengastettu rantasipi on ollut 10 vuotta, 11 kuukautta ja 15 päivää vanha. Euroopan vanhin on ollut ruotsalainen vähintään 14 vuoden ja 6 kuukauden ikäinen yksilö.
Levinneisyys
Rantasipi pesii lähes koko Euroopassa ja suuressa osassa Aasiaa Japaniin saakka. Suomessa se pesii yleisenä koko maassa kaikenlaisissa vesistöissä. Puuttuu pesivänä ulkosaaristosta. Pesimäkanta Suomessa on noin 250 000 paria, ja sipi on liron ohella maan runsain kahlaaja. EU:n alueella arvioidaan pesivän 500 000–660 000 paria. Maailman populaatioksi arvioidaan 2,5–4 miljoonaa yksilöä. Muuttolintu, joka saapuu huhtikuun loppupuolelta alkaen. Syysmuutto on huomaamaton tapahtuma, sillä sipit eivät muodosta isompia parvia. Viimeiset sipit tavataan yleensä syyskuussa.
Elinympäristö
Karujen vesistöjen kallioiset tai kivikkoiset rannat, niin järvien, lampien kuin jokien sekä merensaariston.
Lisääntyminen
Pesä on maassa ruohokasvillisuuden tai varpujen kätkössä. Tavallisesti se on 10–20 m vesirajasta, mutta voi joskus olla usean sadankin metrin päässä rannasta. Munia on 4, joita molemmat emot hautovat noin 3 viikkoa. Poikaset ovat pesäpakoisia ja emot hoitavat niitä yhdessä. Ne oppivat lentämään noin 3 viikon ikäisinä. Sukukypsä 1-vuotiaana.
Ravinto
Rantasipi syö maassa ja vedessä eläviä selkärangattomia, toisinaan myös pikkukaloja ja pikkusammakoita.
Rantasipiä tavataan Suomessa yleisenä kesävieraana. Talveksi se muuttaa Afrikkaan, Kaakkois-Aasiaan tai Australaasiaan. Sen käytös on vilkasta ja se keikuttaa pyrstöään lähes jatkuvasti. Hautoessaan rantasipi ei jätä muniaan ennen kuin on juuri joutumassa tallatuksi, ja tämän jälkeen se yrittää karkottaa häiritsijän kävellen pesältä poispäin loukkaantuneen oloisesti. Kun lintu on näin johdattanut häiriötekijän riittävän kauas pesästä, se lentää nopeasti pakoon ja myöhemmin takaisin pesälleen.
Citroën C5 Aircross
Citroën C5 Aircross on Citroënin vuodesta 2017 lähtien valmistama crossover-tyyppinen automalli, joka korvasi Euroopan markkinoilla Citroën C4 Aircrossin. Se perustuu samalle pohjalevylle kuin muun muassa DS 7 Crossback ja Opel Grandland.
Bensiinimoottorit ovat kolmesylinterinen 1,2-litrainen PureTech (131 hv) ja nelisylinterinen 1,6-litrainen THP (181 hv). Dieselmoottorit ovat 1,5- (131 hv) ja 2,0-litraiset (178 hv).
Vuoden 2022 alussa C5 Aircross koki kasvojenkohotuksen, jossa aikaisemmin kaksiosaiset ajovalot ja etusäleikkö muotoiltiin uudelleen yhdeksi kokonaisuudeksi. Sisällä keskikonsolia uudistettiin ja tietoviihdejärjestelmän näyttö kasvoi 10-tuumaiseksi.
Hangon museo
Hangon museo (ruots. Hangö museum) on Hangossa Uudellamaalla sijaitseva paikallishistoriallinen museo. Museo hallinnoi esine- ja kuvakokoelmien lisäksi myös arkistoa. Museolla on pysyvän näyttelyn lisäksi myös näyttelytila, jossa tilapäinen näyttely vaihtuu vuosittain. Hangon museo perustettiin vuonna 1909.
Hangon museo sijaitsee Hangon vanhimmassa rakennuksessa Itäsataman läheisyydessä. Museon vieressä sijaitsee puutarha ja muistomerkkejä, jotka liittyvät Hangon historiaan. Museoon on pääsy myös Museokortilla. Vuoden 2023 keväällä Hangon kaupunginvaltuusto päätti, että museo tulee muttamaan Mannerin taloon Pitkäkadulle. Uuteen museotilaan rakennetaan pysyvä näyttely Hangon historiasta.
USAirin lento 427
USAirin lento 427 oli USAirin Yhdysvaltain sisäinen reittilento Chicagosta Pittsburghin kautta West Palm Beachiin. Lennolla 8. syyskuuta 1994 käytetty Boeing 737-3B7 syöksyi maahan lähellä Aliquippaa miehistön menetettyä koneen hallinnan lähestyttäessä Pittsburghin kansainvälistä lentoasemaa. Onnettomuuden aiheutti koneen sivuperäsintä liikuttaneeseen servoventtiiliin tullut tekninen vika, joka jumitti peräsimen ääriasentoonsa. Onnettomuuslennolla oli 127 matkustajaa ja viisi miehistön jäsentä, jotka kaikki kuolivat maahansyöksyssä.
Tapahtumat
pienoiskuva|vasen|Lennon 427 mustista laatikoista saatujen tietojen perusteella luotu tietokoneanimaatio koneen liikkeistä jättöpyörteeseen joutumisen ja maahansyöksyn välisenä aikana. Lento 427 lähti Chicagosta noin kello 18.10 paikallista aikaa. Lento sujui normaalisti aina siihen asti, kun kone alkoi lähestyä Pittsburghia. Lähestymisen aikana kello 19.02 Pittsburghin lennonjohto ilmoitti miehistölle lähistöllä olevasta liikenteestä ja antoi heille uuden kurssin. Kello 19.02.57, kun lento 427 oli saavuttamassa sille annettua uutta kurssia, se osui saman paikan 69 sekuntia aiemmin ohittaneen Delta Airlinesin Boeing 727 -koneen jättöpyörteeseen.
Seuraavien kolmen sekunnin aikana kone kallistui 18 astetta vasemmalle. Autopilotti alkoi kallistaa konetta takaisin oikealle, ja miehistö otti koneen käsiohjaukseen saadakseen sen oikaistua. Kone kulki edelleen edellä lentävän koneen jättöpyörteessä. Kello 19.03.01 koneen sivuvakaaja kääntyi äkillisesti ääriasentoonsa vasemmalle, mikä sai koneen nokan kääntymään äkisti kohti vasenta. Välittömästi tämän jälkeen kone alkoi kallistua jälleen vasemmalle ja sen nokka alkoi laskeutua horisontin alapuolelle. Kuuden sekunnin kuluttua peräsimen jumittumisesta kone oli kallistunut 70 astetta vasemmalle ja sen nokka oli 20 astetta horisontin alapuolella. Kone sakkasi ja alkoi syöksyä kohti maata.
Sakkauksen aikana koneen kallistuskulma kasvoi yli 180 asteen ja sen nokka osoitti 90 asteen kulmassa suoraan kohti maata. Noin 1 000 metrin korkeudella kone jatkoi edelleen kallistumistaan, mutta sen nokka alkoi nousta taas ylemmäs. 600 metrin korkeuteen tultaessa kone oli kallistunut vasemmalle jo yli täyden kierroksen. Horisonttiin nähden se oli 15 astetta kallistuneena vasempaan ja 40 asteen syöksyssä. Kallistuminen hidastui hetkellisesti, mutta jatkui taas, ja kone lähti uuteen syöksyyn. Se syöksyi maahan kello 19.03.23 lähellä Aliquippan kaupunkia 60 astetta vasemmalle kallistuneena ja 80 asteen syöksyssä. Kaikki 132 koneessa ollutta kuolivat maahansyöksyssä. Kaikkiaan aikaa jättöpyörteeseen joutumisesta maahansyöksyyn kului noin 26 sekuntia.
Tutkinta ja onnettomuuden syy
Onnettomuuden tutki National Transportation Safety Board (NTSB). Tutkinta kesti yli neljä ja puoli vuotta ja oli NTSB:n historian pisin. Tutkintalautakunta totesi onnettomuuden todennäköiseksi syyksi sivuperäsintä liikuttaneeseen servoventtiiliin tulleen teknisen vian, joka sai peräsimen kääntymään eri suuntaan kuin mihin lentäjät sitä ohjasivat, ja jumitti näin sivuperäsimen ääriasentoonsa vasemmalle lentäjien yrittäessä korjata kallistusta kääntämällä peräsintä oikealle. Lautakunta totesi vastaavan vian aiheuttaneen todennäköisesti myös United Airlinesin lennon 585 onnettomuuden maaliskuussa 1991, jonka tutkinta päättyi alun perin tuloksettomana, sekä Eastwind Airlinesin lennolla 517 sattuneen vaaratilanteen kesäkuussa 1996.
Lennon 427 onnettomuuden jälkeen Boeing suunnitteli 737:n sivuperäsimen hallintayksikön uudelleen ja asensi sellaisen jälkiasennuksena kaikkiin aiemmin valmistettuihin 737-koneisiin.
Gramsh
Gramsh (albaniaksi myös Gramshi) on kaupunki Elbasanin maakunnassa Keski-Albaniassa. Kaupunki sijaitsee Devoll-joen laaksossa 40 kilometriä Elbasanista etelään. Kaupungin asukasluku on 8 440 (vuonna 2011).
Osmanivallan aikaan kaupunki oli pieni markkinapaikka. Kommunistivallan aikaan perustettiin ruoka-, alkoholi- ja ennen kaikkea ammustehtaita ja Gramshista tuli pieni kaupunki.
Jan Tuckman
Jan Tuckman (myös Tuckmann, k. 20. huhtikuuta 1918 Punkalaidun) oli virolainen matruusi, joka Suomen sisällissodan aikana toimi punaisten Karkun rintaman ylipäällikkönä. Hänet tunnetaan myös Porissa tapahtuneesta joukkomurhasta, jonka yhteydessä teloitettiin yksitoista valkoista. .
Toiminta sisällissodan aikana
Tuckman kuului ensimmäisen maailmansodan aikana Poriin sijoitettuun Venäjän keisarillisen laivaston osastoon. Joidenkin tietojen mukaan hän oli sotilasarvoltaan kapteeni. Sisällissodan alussa 6. helmikuuta 1918 Tuckman osallistui Pietniemessä sijaitsevan Vanhakartanon piirtykseen. Vangiksi saadut yksitoista valkoista teloitettiin samana iltana Porin Lyseon pihassa ilmeisesti Tuckmanin käskystä.
Maalis-huhtikuussa Tuckman toimi Lavian–Suodenniemen rintaman ja Karkun rintaman ylipäällikkönä. Hänen väitettiin kuuluneen myös Porin punakaartin lentävään osastoon. Punaisten perääntyessä Lauttakylän kautta Punkalaitumen suuntaan, Tuckman lähti 20. huhtikuuta tiedustelemaan valkoisten asemia ja kaatui väijytyksessä Vanttilan työväentalon luona. Hänet ampuneet valkoisten tiedustelijat Eino Jokioinen ja Kalle Liuhala saivat palkkioksi kantasormukset.
Tuckman haudattiin 25. huhtikuuta juhlallisin menoin Hämeenlinnan kaupunginpuistoon punaisten sankarihautaan. Saksalaisten vallattua Hämeenlinnan hänen ruumiinsa ilmeisesti siirrettiin johonkin kaupungissa sijaitsevaan punaisten joukkohautaan.
Nordstromia problematica
Nordstromia problematica on Nordstromia-sukuun ja sirppisiivet ja villaselät-heimoon kuuluva hyönteinen – täsmällisemmin perhonen. Sen kuvasi ensimmäisenä Bryk vuonna 1942.
Kyttäyskeikka
Kyttäyskeikka (Stakeout) on John Badhamin ohjaama yhdysvaltalainen toimintakomediaelokuva vuodelta 1987.
Kahden poliisin pitää tarkkailla naista ja toinen heistä rakastuu häneen. Pääosissa ovat Richard Dreyfuss, Emilio Estevez ja Madeleine Stowe.
Arthur B. Rubinstein voitti BMI Film Music Awardin elokuvaan säveltämänsä musiikin ansiosta.
Arvioita
Video-oppaassa vuodelta 1994 Sam Inkinen kehui elokuvan hauskaa dialogia ja yllättäviä juonenkäänteitä ja antoi elokuvalle kolme tähteä viidestä, mikä vastaa sanallista arviota ”hyvä”. Helsingin Sanomien tv-elokuvakriitikko Mikael Fränti näki ohjauksessa Hitchcock-vaikutteita mutta kirjoitti, ettei elokuva oikein pysy koossa loppuun asti Badhamin sortuessa ”turhaan räiskyttelyyn ja väkivallan pyöritykseen”.
Distrito Federal
Distrito Federal on Brasilian keskiosassa sijaitseva liittopiiri, jossa sijaitsee maan pääkaupunki Brasília. Se rajoittuu Goiásin ja Minas Geraisin osavaltioihin. Alueella on arviolta 2 977 216 asukasta (vuonna 2016) ja sen pinta-ala on 5 788 neliökilometriä.
Salibandyn naisten maailmanmestaruuskilpailut 2017
Salibandyn naisten maailmanmestaruuskilpailut 2017 olivat historian 22. maailmanmestaruuskilpailut ja 11. naisten MM-kisat. Ne järjestettiin Slovakian Bratislavassa 1.–9. joulukuuta 2017.
Turnauksen voitti Ruotsi kaatamalla tasaisessa finaalissa Suomen maalein 6–5 voittolaukauskilpailun kautta. Pronssiottelussa Sveitsi voitti Tšekin maalein 3–2.
Turnauksen arvokkaimman pelaajan tittelin (ASICS Golden Floorball Shoe MVP Trophy) sai ruotsin Emelie Wibron.
Sveitsin Corin Ruttimann sai 40 maalia täyteen MM-tasolla, joka on uusi ennätys.
Alkusarja
Kisojen lohkojaot arvottiin Bratislavassa naistenpäivänä 8. maaliskuuta 2017.
Sijoitus- ja mitaliottelut
1. kierros
Puolivälierät
Välierät
Pronssiottelu
Loppuottelu
Tähdistökentällinen
Emelie Wibron • Corin Rüttimann  • Paulina Hudakova Moa Tschöp • My Kippilä Tiltu Siltanen
Lyyrykehrääjä
Lyyrykehrääjä (Uropsalis lyra) on kehrääjiin kuuluva lintulaji. Sitä tavataan laajalta alueelta Etelä-Amerikasta.
Koko ja ulkonäkö
Lyyrykehrääjäkoiraat ja naaraat eroavat toisistaan kooltaan ja ulkonäöltään. Koiraan vartalon pituus on noin 25 cm, mutta koiraan kaksi pyrstösulkaa ovat hyvin pitkät, jopa 3 kertaa linnun ruumiin mittaiset, ja siten koiraan kokonaispituus voi olla 76–100 cm. Naaraslyyrykehrääjä kasvaa noin 23–25 cm pitkäksi. Yleisväritykseltään lyyrykehrääjät ovat tummanruskeankirjavia ja kaulassa ja niskassa on punaruskea juova. Koiraan pyrstösulkien kärjet ovat väriltään valkoiset. Lyyrykehrääjänaaraalla on ruumiissa tiheästi mustia poikkijuovia.
Levinneisyys ja elintavat
Lyyrykehrääjää tavataan Andeilta Kolumbiasta Argentiinaan ulottuvalta alueelta. Lajin elinympäristöä ovat kosteat vuoristometsät, usein avoimien alueiden, kallioiden ja laaksojen lähettyvillä. Tyypillisesti lintu elää noin 1 300–3 000 metrin korkeudella kasvavissa metsissä. Muiden kehrääjien tavoin myös lyyrykehrääjät ovat yöaktiivisia ja saalistavat ravinnokseen lentäviä hyönteisiä. Lajin pesimäkausi on keväällä ja naaras munii 2 munaa.
Rats of Tobruk Memorial
thumb|250px|Rats of Tobruk Memorial
Rats of Tobruk Memorial on muistomerkki ANZAC Paradessa Canberran kaupungissa Australiassa. Se on rakennettu muistoksi australialaisille sotilaille, jotka taistelivat toisessa maailmansodassa. Veistoksen suunnitteli Marc Clark. Muistomerkki valmistui vuonna 1984.
Aiheesta muualla
-35.28798°N, 149.14316°W
Party Never Ends
Party Never Ends on romanialaisartisti Innan kolmas studioalbumi, joka julkaistiin 25. maaliskuuta 2013. Albumin tuotannosta vastasi edeltäjän tapaan Play & Win. Musikaalisesti albumi on samanlainen hänen aiempien albumiensa kanssa, mutta se sisältää hieman enemmän four-on-the-floor-tyylistä musiikkia dancepopin ja housemusiikin rinnalla. Suuresta positiivisten vastaanottojen määrästä huolimatta albumi ei menestynyt odotetusti musiikkilistoilla, johon vaikutti erityisesti se että albumi julkaistiin vain valituissa valtioissa. Albumilta julkaistiin yhteensä yhdeksän singleä, jotka ovat ”Caliente”, ”Crazy Sexy Wild/Tu şi eu”, ”INNdiA”, ”J'Adore”, ”More than Friends”, ”Dame tu Amor”, ”Spre Mare”, ”Be My Lover” ja ”In Your Eyes”. Albumin singleistä ”Tu şi eu” menestyi parhaiten, sijoittuen Romanian singlelistan 5. sijalle.
Xiaomi Redmi Note 7
Xiaomi Redmi Note 7 on Xiaomin 15. tammikuuta 2019 julkaisema älypuhelin, jossa on esiasennettuna Android 9.0 (Pie) Xiaomin MIUI-käyttöliittymällä.
Muotoilu
Xiaomi Redmi Note 7 -älypuhelimessa on 6,3-tuumainen näyttö Full HD+ -resoluutiolla.
Fyysiset osat
Laitteesta löytyy 2,2 Gigahertsin 8-ydin prosessori. Laitteessa on 4 Gigatavua RAM-muistia ja 128 Gigatavua sisäistä muistia. Puhelimen muisti on laajennettavissa enintään 256 Gigatavun microSD-kortilla.
Kamerat ja multimedia
Laitteessa on kaksi takakameraa, pääkamera on 48 Megapikseliä ja toinen on 5 Megapikseliä. Etukamera on puolestaan 13 megapikseliä.
Videokuvaus voidaan tehdä 1080p (Full HD) -resoluutioilla 120fps.
Ohjelmisto
Julkaisuhetkellä laitteessa oli esiasennettuna Android 9.0 (Pie) Xiaomin MIUI-käyttöliittymällä.
Montgomeryn metroasema
Montgomery on Brysselin metron asema Woluwe-Saint-Pierren kunnassa. Sitä käyttävät linjan 1 metrojunat sekä linjojen 7 ja 25 raitiovaunut. Se avattiin vuonna 1975.
Christopher Biggins
thumb|right|Christopher Biggins Christopher Biggins (s. 16. joulukuuta 1948) on brittiläinen näyttelijä ja televisiojuontaja. Hän esiintyi Neron roolissa BBC:n sarjassa Minä, Claudius (1976) ja ilkeän pastori Osbourne Whitworthin roolissa toisessa BBC:n 1970-luvun sarjassa Poldark (1977).
Biggins on lisäksi nähty muun muassa The Rocky Horror Picture Show'ssa (1975). Hän selviytyi vuonna 2007 voittajaksi maansa Pelastakaa julkut -tosi-TV-ohjelmassa.
Minun elämäni
Minun elämäni (My Left Foot) on irlantilais-englantilainen draamaelokuva, joka kertoo irlantilaisen kirjailija Christy Brownin tarinan. Brownilla oli vaikea CP-vamma, josta johtuen hän ei pystynyt liikuttamaan kuin vasenta jalkaansa.
Elokuva perustuu Brownin omaelämäkerralliseen kirjaan Vasen jalkani, josta käsikirjoituksen sovittivat Shane Connaughton ja elokuvan ohjaaja Jim Sheridan. Brownia näyttelee Daniel Day-Lewis ja tämän äitiä Brenda Fricker.
Day-Lewis voitti roolisuorituksestaan parhaan miespääosan Oscarin ja BAFTAn, Fricker parhaan naissivuosan Oscarin ja Christyn isää näytellyt Ray McAnally parhaan miessivuosan BAFTAn. Lisäksi Minun elämäni oli ehdolla myös parhaaksi elokuvaksi sekä Oscar- että BAFTA-gaalassa.
Oscarit
Ehdokkaana:
BAFTAt
Ehdokkaana:
Golden Globet
Ehdokkaana:
Arvosteluja
British Film Instituten valitsemat asiantuntijat äänestivät Minun elämäni vuonna 1999 mukaan kaikkien aikojen sadan parhaan brittielokuvan listalle. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Video-oppaassa vuodelta 1994 Kati Sinisalo pitää elokuvan karheasta irlantilaishuumorista, joka taitavien näyttelijäsuoritusten ohella tasapainottaa aiheen liikaa tunteellisuutta. Hän antoi elokuvalle neljä tähteä viidestä, mikä vastaa sanallista arviota ”erinomainen”.
Labdia clytemnestra
Labdia clytemnestra on Labdia-sukuun ja Cosmopterigidae-heimoon kuuluva eläinlaji. Tieteellisen nimen sille antoi ensimmäisenä Meyrick vuonna 1923. Sillä ei ole alalajeja.
Harry Blomberg
Harry Blomberg (1893 Strängnäs, Ruotsi – 1950 Borlänge, Ruotsi) oli ruotsalainen kirjailija. Hän oli ennen kirjailijanuraansa kirjaltaja.
Blombergin esikoisrunokokoelma Fejd och famn ilmestyi 1917. Sitä sävytti Dan Anderssonin vaikutus ja sosiaalinen kristillisyys. Hän oli myöhemmin oxfordilainen, ja sitä vaihetta edustaa tunnustuskirja On aloitettava uudestaan (Vi måste börja om, 1937). Hän kirjoitti myös romaaneja, kuten Lestadiukseen liittyvän Lumessa palaa (Det brinner i snön) sekä taalailaispapista kertovan Mestari Jaakobin uni (Mäster Jakob ja Mäster Jakobs dröm, 1942–1943).
Pietarsaaren seudun musiikkiopisto
Pietarsaaren seudun musiikkiopisto perustettiin 1974. Musiikkiopiston perustamisesta tiedotettiin Pietarsaaren kaupunginkirjastossa pidetyssä lehdistötilaisuudessa vuonna 1974. Kaupunginvaltuusto myönsi 25 200 markan määrärahan syyslukukauden käyttömenoihin ja 10 000 markaa irtaimistoa varten. Musiikkiopisto vihittiin käyttöön 30.9.1974 Rådmanin koululla.
Pikisaari (Lappeenranta)
Pikisaari on Saimaan saari Lappeenrannan keskustan pohjoispuolella Kariniemen ja Rapasaaren välissä. Saari on yhdistetty mantereeseen sillalla. Matkaa keskustasta Pikisaareen on reilut 2 kilometriä. Pikisaaressa on paljon asuinkerrostaloja. Saaren pohjoisosassa sijaitsee puistoalue, sekä uimaranta ja venepaikkoja. Ulkoilureitti kiertää saaren ympäri. Paikallisliikenteen linja 8 liikennöi Pikisaaren kautta.
Pikisaari kuuluu Linnoituksen kaupunginosaan.
Historia
thumb|left|Pikisaaren saha 1950-luvulla. Etualalla näkyy [[Lappeenrannan linnoitus|Lappeenrannan linnoituksen pohjoispäässä sijaitseva Rapasaari, josta kulkee silta Pikisaareen. Oikealla pienempi Öljysaari, joka on sittemmin liitetty Pikisaareen.]] Nykyinen Pikisaari koostuu Tervasaaresta, Peltosaaresta ja Katajasaaresta. Saaret on liitetty toisiinsa täyttömaalla. Suurin yhdistetyistä saarista oli pitkulainen Pikisaari, jota on aiemmin kutsuttu nimellä Tervasaari. Pikisaaresta on aiemmin voinut siirtyä Voisalmensaaren Kariniemeen kevyenliikenteen siltaa pitkin. Tuolloin alueella toimi saha, joka oli Rauma-Repolan omistuksessa.
Eteläinen viljelyseutu
thumb|right|200px|Suomen maisemamaakunnat ja -seudut.
Eteläinen viljelysseutu on yksi Suomen maisemaseuduista, ja kuuluu Eteläisen rantamaan maisemamaakuntaan. Alue vastaa jossain määrin Uudenmaan maakuntaa. Osana Eteläistä rantamaata se rajautuu idässä Kaakkoiseen viljelyseutuun, lännessä Kiskon-Vihdin järviseutuun ja etelässä Suomenlahden rannikkoseutuun.
John Georgiadis
John Georgiadis (1939 Essex – 5. tammikuuta 2021) oli brittiläinen viulisti ja kapellimestari.
Georgiadis aloitti viulunsoiton 6-vuotiaana ja opiskeli Royal Academy of Musicissa Frederick Grinken johdolla. Hän vietti vuoden myös René Benedettin oppilaana Pariisissa. Vuosina 1963–1965 Georgiadis toimi Birminghamin kaupungin sinfoniaorkesterin ja vuosina 1965–1973 sekä 1977 –1979 Lontoon sinfoniaorkesterin konserttimestarina. Hänestä tuli London Virtuosin ensimmäinen konserttimestari sen perustamisen yhteydessä vuonna 1972. Hän toimi myös muun muassa Gabriel Quartetin ensiviulistina. Myöhemmällä urallaan Georgiadis opiskeli orkesterinjohtoa Sergiu Celibidachen johdolla ja loi toisen uran kapellimestarina. Hän toimi muun muassa Bangkokin sinfoniaorkesterin musiikillisena johtajana vuosina 1994–1996 ja johti säännöllisesti Malesian filharmonista orkesteria. Vuonna 2010 hän luopui ammattimaisesta viulunsoitosta keskittyäkseen kokonaan orkesterinjohtoon.
Georgiadis esiintyi usein konserttosolistina ja resitalistina konserttisaleissa. Hän kiersi vuosina 1988–1999 resitaaliduona pianisti Antony Peeblesin kanssa. Georgiadis oli solistina Gian Carlo Menottin viulukonserton Englannin-ensiesityksessä. Georgiadis teki myös levytyksiä, joihin kuuluu BBC:n sinfoniaorkesterin kanssa vuonna 1976 tehty äänitys Arthur Blissin viulukonsertosta. Georgiadis opetti Royal Academy of Musicissa ja sai vuonna 1990 kunniatohtorin arvon Essexin yliopistosta. Hän julkaisi vuonna 2019 omaelämäkertateoksen Bow to Baton: A Leader's Life.
Champ Car -kausi 2004
Champ Car -kausi 2004 oli Champ Car -sarjan 26. ja ensimmäinen Champ Car -nimellä ajettu kausi. Kausi alkoi 18. huhtikuuta ja päättyi 7. marraskuuta. Mestaruuden voitti ranskalainen Sébastien Bourdais.
Liro
thumb|Liro. Liro (Tringa glareola) on pieni kahlaaja.
Männynherkkutatti
Männynherkkutatti (Boletus pinophilus) on erinomainen ruokasieni, joka kasvaa muun muassa Suomessa. Sitä esiintyy usein mäntyjen läheisyydessä. Satoisimmillaan sieni on kuivilla hiekkamaan mäntykankailla. Männynherkkutatti on männyn juurisieni.
Liro
Koko ja ulkonäkö
Liron pituus on 18,5–21 cm, siipien kärkiväli 35–39 cm ja paino 50–90 g. Liro on päältä harmaanruskea vaalein täplin, vatsa on valkoinen ja kaula sekä pää harmahtavat. Nokka on suora ja kahlaajan nokaksi keskimittainen, koivet ovat pitkät ja kellertävät. Yläperä on valkoinen ja pyrstössä on kapeita tummia raitoja. Liro on nopea ja hermostuneen oloinen liikkeissään. Kutsuäänikin on hätäisen kuuloinen ’jih-jih’. Varoittelee loputtomalla ’kip-kip’ äänisarjalla. Laulunsa se esittää tavallisesti soidinlennossa, ja siitä laji on saanut nimensä: ’liro-liro-liro...’.
Männynherkkutatti
Kasvupaikan lisäksi helpoimpia tuntomerkkejä verrattuna herkkutattiin on punaruskea värisävy. Punaruskeaa on myös pillien suissa. Mikroskoopilla tuntomerkkejä löytyy varmemmin.
Liro
Koko ja ulkonäkö
Suomen vanhin rengastettu liro on ollut 7 vuotta 6 kuukautta 18 päivää vanha. Euroopan vanhin on ollut ruotsalainen vähintään 11 vuoden 7 kuukauden ikäinen yksilö.
Männynherkkutatti
Männynherkkutatti on kauppasieni Suomessa, ei kansainvälisesti kuten herkkutatti. Eräät vientiyritykset, kuten Dalla Valle, kelpuuttavat kuitenkin myös männynherkkutatin. Männynherkkutatti esiintyy kesäkuun lopusta jopa lokakuuhun mutta tavallisesti parhaiten elo- ja syyskuussa. Sieni kasvaa nopeasti. Sen sato voi olla jopa 100 kg hehtaarilla. Erittäin hyviä herkkutattivuosia on kerran vuosikymmenessä.
Liro
Levinneisyys
Liro kuuluu koko Suomen linnustoon, mutta pesimäaikana sen tapaa varmimmin Pohjois- ja Keski-Suomesta. Suomessa pesii noin 250 000 paria ja se on Suomen runsaslukuisin kahlaaja. Euroopan pesimäkanta on noin ½ miljoonaa paria. Liro pesii Pohjois-Euroopassa ja Venäjällä aina Kaukoitään saakka. Maailman populaation kooksi arvioidaan 3,1–4,3 miljoonaa paria.
Liro on muuttolintu, joka talvehtii Afrikassa ja Aasian eteläosissa sekä Australiassa. Suomeen lirot saapuvat huhti–toukokuun vaihteessa ja toukokuussa. Keväällä nähdään usein satapäisiä parvia sopivilla tulvaniityillä. Syysmuutto alkaa jo kesäkuussa naaraiden muutolla. Nuoret lirot muuttavat pääasiassa elokuussa, mutta syyskuussakin voi vielä tavata pieniä parvia.
Elinympäristö
Liron tavallisinta elinympäristöä ovat suot, kosteikot ja rehevät lintujärvet. Lajin voi tavata myös pelto-ojien liepeiltä muuttoaikoina.
pienoiskuva|Liro uimarannalla.
Lisääntyminen
Pesä on tavallisesti maassa esimerkiksi saramättäässä. Joskus pesii matalalla puussa olevaan vanhaan rastaanpesään. Munia on 4, joita molemmat emot hautovat noin 3 viikkoa. Naaras jättää hautomisen koiraan huoleksi haudonnan loppuvaiheessa. Poikaset ovat pesäpakoisia. Kummatkin puolisot hoitavat niitä aluksi, mutta pian naaras jättää perhehuolet koiraalle ja lähtee muuttomatkalle. Poikaset oppivat lentämään noin 3–viikkoisina.
Ravinto
Liro syö etupäässä maassa ja vedessä eläviä selkärangattomia. Saattaa syödä myös kasvien osia.
Lähteet
pienoiskuva|Liron munia.
Mervyn Luckwell
Mervyn Luckwell (s. 29. marraskuuta 1984) on brittiläinen keihäänheittäjä. Hänen ennätyksensä on vuonna 2011 Wrexhamissa heitetty 83,52. Luckwell edusti maataan ainoana brittiläisenä mieskeihäänheittäjänä kesäolympialaisissa 2012 Lontoossa. Hän oli karsinnan 35. tuloksella 74,09 eikä selviytynyt loppukilpailuun. Luckwell oli mukana myös 2009 MM-kisoissa Berliinissä, mutta jäi sielläkin karsintaan. Luckwell on 192 senttimetriä pitkä, painaa 108 kilogrammaa ja edustaa Milton Keynesiä.
Ü
Ü (ü) on kirjain, jota käytetään azerin, espanjan, ranskan, saksan, karjalan, unkarin, viron, turkin ja turkmeenin kielessä. Merkkiä käytetään myös mandariinikiinan pinyin-latinisaatiossa. Kirjainta kutsutaan suomessa toisinaan nimellä "saksalainen y".
Espanjan kielessä ü-kirjainta käytetään [w]-äänteen merkkinä. [w] on espanjassa /u/-foneemin allofoni ennen samaan tavuun kuuluvaa vokaalia. Ü-kirjainta käytetään seuraavissa yhdistelmissä, joissa pisteetön u ei ääntyisi lainkaan: gue/güe ja gui/güi.
Ratamelonnan Euroopan-mestaruuskilpailut
Ratamelonnan Euroopan-mestaruuskilpailut on Euroopan Kanoottiliiton nykyään vuosittain järjestämä ratamelonnan arvokilpailu. Kilpailut järjestettiin ensimmäisen kerran vuonna 1933 Prahassa, jolloin kilpailtiin seitsemässä lajissa.
Kilpailut
Ratamelonnan EM-kilpailut on järjestetty 30 kertaa. Vuonna 1963 ei pidetty erillisiä EM-kilpailuita vaan ne yhdistettiin saman vuoden maailmanmestaruuskilpailujen kanssa.
Charaxes bernardii
Charaxes bernardii on täpläperhosten (Nymphalidae) heimoon ja Charaxes-sukuun kuuluva hyönteislaji. Tieteellisen nimen sille antoi ensimmäisenä Minig vuonna 1977. Sillä ei ole alalajeja.
Metsäviklo
pienoiskuva|Metsäviklon munia. Metsäviklo (Tringa ochropus) on pienikokoinen kahlaajalintu.
Koko ja ulkonäkö
Vanhin suomalainen rengastettu metsäviklo on ollut 5 vuotta, 9 kuukautta ja 2 päivää vanha. Euroopan vanhin on ollut vähintään 11 vuoden ja 6 kuukauden ikäinen brittiläinen lintu.
Levinneisyys
Metsäviklojen parimäärä Suomessa on 50 000–80 000. EU:n alueella pesii 150 000–200 000 paria. Maailman populaation kooksi arvioidaan 1,2–4 miljoonaa yksilöä.
Metsäviklo on muuttolintu, joka pesii Euroopan ja Aasian subarktisessa ilmastossa ja talvehtii Etelä-Euroopassa, Etelä-Aasiassa ja Afrikassa. Lintulaji saapuu Suomeen huhtikuussa ja lähtee syysmuutolle kesäkuusta alkaen elokuun loppuun.
Lisääntyminen
Metsäviklon pesä on tavallisesti puussa vanhassa rastaan tai oravan pesässä. Naaras munii toukokuussa 4 munaa, joita molemmat puolisot hautovat noin 3 viikkoa. Poikaset ovat pesäpakoisia, ja ne joko hyppäävät maahan tai emot kantavat ne lähimmälle kosteikolle. Ne oppivat lentämään 3–4 viikon ikäisinä. Molemmat emot huolehtivat aluksi poikueesta, mutta naaras jättää huolenpidon koiraalle ennen kuin poikaset lentävät.
Ravinto
Metsäviklon ravintoa ovat hyönteiset, kotilot, madot, kasvien versot ja silmut.
Naisten marssi (Etelä-Afrikka)
Naisten marssi oli 9. elokuuta 1956 Etelä-Afrikan Pretoriassa järjestetty mielenosoitus. Osallistujat protestoivat vuonna 1952 myös mustia naisia koskeviksi laajennettuja passilakeja vastaan ja esittivät vetoomuksen silloiselle pääministerille J.G. Strijdomille.
Mielenosoitus
Mielenosoitus pidettiin 9. elokuuta 1956 Pretoriassa, ja siihen osallistui arviolta 20 000 naista kaikista ihmisryhmistä. Päiväksi valittiin torstai, koska se oli perinteisesti mustien kotitaloustyöntekijöiden vapaapäivä ja näin pyrittiin varmistamaan, että mahdollisimman moni nainen pääsisi paikalle. Naiset kokoontuivat Etelä-Afrikan hallituksen päämajalle Union Buildings -rakennuksille. He kävelivät paikalle pienissä, kahden tai kolmen hengen ryhmissä, koska viranomaiset hajottivat suuret ryhmät, ja tapasivat lopulta rakennusten amfiteatterissa ja puutarhassa. Mielenosoitusta johtivat Lilian Ngoyi, Helen Joseph, Albertina Sisulu ja Sophia Williams-De Bruyn.
Jokaisen roturyhmän edustajalla oli 14 000 vetoomusta pääministeri J.G. Strijdomille annettavaksi. Pääministeri ei ollut mielenilmauksen aikaan paikalla, joten hänen sijaansa vetoomukset otti vastaan pääministerin sihteeri.
Lopuksi naiset seisoivat kolmekymmentä minuuttia hiljaisuudessa ja lauloivat sen jälkeen kappaleen "Nkosi Sikelel' iAfrika" ja naisten vapauslaulun nimeltään "Wathint' abafazi, Strijdom!"
Vetoomus
Etelä-Afrikan naisliitto laati vetoomuksen. Siinä lukee:
Shing-Tung Yau
Shing-Tung Yau (, s. 4. huhtikuuta 1949 Shantou, Kiina) on kiinalainen matemaatikko. Hän on tutkinut muun muassa differentiaalilaskentaa ja topologiaa. Yau on tällä hetkellä Harvardin yliopiston professorina.